CELEX: 61997TO0026(01)
Language: fi
Date: 1997-09-17 00:00:00
Title: Yhteisöjen ensimmäisen oikeusasteen tuomioistuimen määräys (neljäs jaosto) 17 päivänä syyskuuta 1997. # Antillean Rice Mills NV vastaan Euroopan yhteisöjen komissio. # Kumoamiskanne - Riidanalaisen toimen kumoaminen taannehtivin vaikutuksin - Lausunnon antaminen asiasta raukeaa. # Asia T-26/97.

Avis juridique important

|

61997B0026(01)

Yhteisöjen ensimmäisen oikeusasteen tuomioistuimen määräys (neljäs jaosto) 17 päivänä syyskuuta 1997.  -  Antillean Rice Mills NV vastaan Euroopan yhteisöjen komissio.  -  Kumoamiskanne - Riidanalaisen toimen kumoaminen taannehtivin vaikutuksin - Lausunnon antaminen asiasta raukeaa.  -  Asia T-26/97.  

Oikeustapauskokoelma 1997 sivu II-01347

Tiivistelmä
Avainsanat

1 Kumoamiskanne - Kanne asetuksesta, jolla on otettu käyttöön suojatoimenpiteitä - Oikeudenkäynnin aikana taannehtivin vaikutuksin toisella asetuksella kumottu asetus - Kumotun säädöksen antajan tunnustus, että säädös ei enää ole osa yhteisön oikeusjärjestystä - Kohdetta vaille jäänyt kanne - Lausunnon antamisen raukeaminen(EY:n perustamissopimuksen 173 artikla) 2 Oikeudenkäyntimenettely - Oikeudenkäyntikulut - Lausunnon antamisen raukeaminen - Erityistapaus (Yhteisöjen ensimmäisen oikeusasteen tuomioistuimen työjärjestyksen 87 artiklan 6 kohta)  

Tiivistelmä

3 Sellaisesta komission asetuksesta nostettu kanne, jolla on otettu käyttöön suojatoimenpiteitä, menettää kohteensa, minkä takia yhteisöjen ensimmäisen oikeusasteen tuomioistuimen ei tarvitse lausua asiasta, jos kyseinen asetus kumotaan oikeudenkäynnin aikana taannehtivin vaikutuksin neuvoston asetuksella ja jos komissio on esittämällä vaatimuksen siitä, että lausunnon antamisen asiassa pitäisi raueta, tunnustanut, että asetus ei enää ole osa yhteisön oikeusjärjestystä, minkä takia komissio ei enää voi vedota asetuksen sovellettavuuteen kantajaa vastaan neuvoston asetuksen tultua kumotuksi.4 Kun ei enää ole aihetta antaa lausuntoa sellaisesta komission asetuksesta nostetusta kanteesta, jolla on otettu käyttöön suojatoimenpiteitä merentakaisten maiden ja merentakaisten alueiden assosiointia koskevan päätöksen 91/482 mukaisesti, koska riidanalainen säädös on kumottu kyseisen päätöksen mukaisessa menettelyssä annetulla neuvoston asetuksella, ja kun tämän kumoamisen syynä ei ole komission tekemä virhe eikä se, että kantajan kanteessaan esittämien kanneperusteiden olisi tunnustettu olevan perusteltuja, vaan yksinkertaisesti se, että neuvosto on käyttänyt sille kuuluvaa päätösvaltaa, on päätettävä, että asianosaiset vastaavat omista oikeudenkäyntikuluistaan.